**Poporul român – popor romanic**

**Poporul român este un popor romanic.** Ei vorbesc o limbă care provine din **limba latină populară.** Limba latină populară nu este limba utilizată de scriitorii romani, ci de oamenii obişnuiţi.

Alte popoare romanice sunt : **italienii, francezii, spaniolii, portughezii**.

Procesul de formare a unui popor se numeşte **etnogeneză.**

Formarea poporului român **a început după cucerirea romană a Daciei** şi s-a încheiat aproximativ prin secolele **VII-VIII dH.**

![Adobe Reader - [Manual_Istorie_cl_8_LITERA.pdf].jpg]()

Poporul român s-a format **pe ambele maluri ale Dunării**, aceasta nefiind un obstacol în legăturile dintre populaţiile de la nord şi sud de Dunăre.

**Spaţiul Daciei a fost cel unde a avut loc etnogeneza românească**. Un număr mare de râuri din Romania şi-au păstrat vechile denumiri moştenite de la daci : **Dunăre –Donaris, Olt-Alutus, Mureş-Maris etc.**

Poporul român s-a format prin suprapunerea mai multor **straturi** :

* **Substratul traco-dacic**
* **Stratul roman**
* **Adstratul slav**

**Substratul traco-dacic** este populaţia cucerită de romani, care treptat au început să folosească din ce în ce mai mult limba latină. Încă se mai păstrează cuvinte din limba pe care o vorbeau înainte să-i cucerescă romanii. Ex.Barză, Baltă,Brad, Moş, Stăpân

**Stratul roman ( latin )** – este cea mai importantă componentă. În limba română **60 %** din cuvinte provin din limba latină. Prin secolul al IV-lea limba latină vorbită pe malurile Dunării s-a schimbat aşa de mult , încât putem vorbi de o „limbă romanică balcanică” sau „Străromâna” S-a păstrat o expresie din această limbă, considerată şi prima din limba română : **„Torna, torna, fratre !”**- „Întoarce-te, întoarce-te frate ! Ex. de cuvinte din latină : frig, cald, pământ etc.

**Adstratul slav** – au avut o influenţă importantă asupra poporului român şi a limbii române. Limba română s-a îmbogăţit cu cuvinte din limba slavă – circa **20 % din vocabular**. Cuvinte slave Ex. Viteaz, vesel, bogat etc.

Spre sfârşitul mileniului I a luat naştere poporul român, un popor de **neam romanic**.

![Adobe Reader - [Manual_Istorie_cl_8_LITERA.pdf]_2.jpg]()Există mai multe ramuri ale poporului român la nord şi sud de Dunăre

* **Dacoromânii** – care trăiesc în Romania, Republica Moldova, Ucraina, Serbia etc. **Dialectul daco-român al limbii române a devenit limba română literară**. Dialectul este varianta unei limbi Ex. Dialect moldovenesc, ardelenesc, oltenesc etc.
* **Aromânii, Meglenoromânii şi Istroromânii** – care trăiesc la sud de Dunăre – în Grecia, Macedonia de Nord, Albania, Croaţia.